/* KUMM/2011/0347 finali */ KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT SOĊJALI U EKONOMIKU EWROPEW U LILL-KUMITAT TAR-REĠJUNI Emenda tad-dikjarazzjoni finanzjarja li takkumpanja r-Regolament (UE) Nru 912/2010





KOMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT SOĊJALI U EKONOMIKU EWROPEW U LILL-KUMITAT TAR-REĠJUNI Emenda tad-dikjarazzjoni finanzjarja li takkumpanja r-Regolament (UE) Nru 912/2010 Ir-Regolament (UE) Nru 912/2010 tal-Parlament Ewropew u tal-Kunsill tat-22 ta’ Settembru 2010[1] jistabbilixxi l-Aġenzija Ewropea GNSS, u jħassar ir-Regolament (KE) Nru 1321/2004 dwar l-istabbiliment ta’ strutturi għat-tmexxija tal-programmi Ewropej ta’ radjunavigazzjoni bis-satellita u jemenda r-Regolament (KE) Nru 683/2008 tal-Parlament Ewropew u tal-Kunsill. Dan daħal fis-seħħ fid-9 ta’ Novembru 2010. L-għan ewlieni tar-Regolament huwa li jistabbilixxi l-Aġenzija tal-GNSS Ewropea u li jiddefinixxi l-missjonijiet tagħha b’mod konformi mad-dispożizzjonijiet tar-Regolament (KE) Nru 683/2008[2] li jikkostitwixxi l-att bażiku għat-tkomplija tal-programmi Ewropej ta’ radjunavigazzjoni bis-satellita, Galileo u EGNOS. Il-missjonijiet tal-Aġenzija tal-GNSS Ewropej issa huma erbgħa: tapprova s-sigurtà taż-żewġ sistemi Ewropej ta’ radjunavigazzjoni bis-satellita; tħaddem iċ-ċentru ta' sigurtà Galileo, imsejjaħ “Galileo Security Monitoring Center” (GSMC); tikkontribwixxi għat-tħejjija tat-tqegħid fis-suq tas-sistemi; twettaq il-kompiti l-oħra li tista’ tikkonferilha l-Kummissjoni, b’mod konformi mal-Artikolu 54, il-paragrafu 2, il-punt b) tar-Regolament Finanzjarju. L-adozzjoni tar-Regolament (UE) Nru 912/2010 sar wara li tressqet proposta ta’ test adottata mill-Kummissjoni fl-24 ta’ Marzu 2009 lill-Parlament Ewropew u lill-Kunsill (COM(2009) 139 finali). Din il-proposta ta’ test ġiet ma' dikjarazzjoni finanzjarja li tressqet ukoll lill-Parlament Ewropew u lill-Kunsill. Iċ-ċifri ppreżentati fid-dikjarazzjoni finanzjarja kienu msejsa fuq l-elementi li f'dak il-mumenti kienu fil-pussess tal-Kummissjoni fir-rigward tal-ispejjeż ta’ funzjonament previsti għall-Aġenzija tal-GNSS Ewropea, b’mod partikolari fir-rigward tal-persunal. Għaldaqstant, l-għarfien tal-piż tax-xogħol impost bir-rispett tal-obbligi ta’ sigurtà marbuta maż-żewġ sistemi Ewropej ta’ radjunavigazzjoni bis-satellita, sentejn ilu ma kienx avvanzat daqs illum. Mill-2009, bosta studji u laqgħat bejn esperti tekniċi, il-maġġoranza tagħhom ikklassifikati, ippermettew li jiġu determinati b’mod preċiż il-mezzi li għandhom jiġu implimentati biex jiġu ssodisfati l-eżiġenzi f’dan il-qasam. Barra minn hekk, matul id-diskussjonijiet tar-Regolament futur (UE) Nru 912/2010 quddiem il-Parlament u l-Kunsill, deher meħtieġ li jitlesta t-test propost mill-Kummissjoni fuq bosta punti, b’mod partikolari f’dak li għandu x’jaqsam mal-approvazzjoni tas-sigurtà tas-sistemi, u li jiżdiedu aktar dettalji mat-test. Għalhekk, fir-rigward tal-missjoni ta' approvazzjoni tas-sigurtà tas-sistemi konferita lill-Aġenzija, filwaqt li t-test propost mill-Kummissjoni kien jillimita ruħu li joħloq il-Kunsill ta’ Approvazzjoni tas-sigurtà, ir-Regolament Finanzjarju adottat jispeċifika l-kundizzjonijiet li fihom il-kunsill għandu jwettaq il-ħidmiet tiegħu. Fost oħrajn huwa jipprevedi li l-Kunsill ta’ Approvazzjoni tas-sigurtà joħloq korpi speċifiċi subordinati, b’mod partikolari grupp ta’ esperti bil-kompitu li jaġġorna l-analiżi tas-sigurtà u li jwettaq testijiet, u awtorità ta’ distribuzzjoni kriptografika. Barra minn hekk, ir-rwol tal-Kunsill ta’ Approvazzjoni tas-sigurtà huwa wkoll mogħti fis-sħiħ fil-proposta ta’ Deċiżjoni tal-Parlament Ewropew u tal-Kunsill dwar l-arranġamenti ta' aċċess għas-servizz pubbliku rregolat offrut mis-sistema li ġiet stabbilita mill-programm Galileo, adottata mill-Kummissjoni fit-8 ta’ Ottubru 2010 (COM(2010) 550 finali) u li bħalissa qed tiġi diskussa quddiem il-Parlament Ewropew u l-Kunsill. Il-proposta tipprevedi fil-fatt li l-Kunsill ta’ Approvazzjoni jkun responsabbli mill-approvazzjoni tal-manifatturi tar-riċevituri magħmula biex jirċievu s-sinjali tas-servizz pubbliku rregolat. Barra minn hekk, fir-rigward tat-tħaddim tal-GSMC, ir-Regolament (UE) Nru 912/2010 jipprevedi li l-persunal ta’ dan iċ-ċentru jiġi sottomess għall-istess dispożizzjonijiet statutorji u regolamentarji bħall-bqija tal-persunal tal-Aġenzija tal-GNSS Ewropea. Wieħed għandu jfakkar li l-GMSC, magħmul minn żewġ unitajiet ġeografikament distinti li jinsabu fi Franza u fir-Renju Unit, għandu jkun totalment funzjonali sal-2013 biex ikun jista’ jintuża fis-sħiħ fl-2014. Dan għandu jibqa’ miftuħ 24 siegħa kuljum u sebat ijiem fil-ġimgħa. Mill-aħħar studji jirriżulta li l-ħtieġa totali tal-persunal tal-GSMC hija ta’ 16-il persuna mill-2012, imbagħad 28 persuna fl-2013. L-emendi kollha li saru għall-ambitu tal-azzjoni tal-Kunsill ta’ Approvazzjoni tas-sigurtà u tal-GSMC żgur li jkollhom xi impatt fuq l-ispejjeż tal-funzjonament tal-Aġenzija tal-GNSS Ewropea. Wieħed għandu jenfasizza li r-rispett tal-obbligi tas-sigurtà huwa kundizzjoni sine qua non tal-bidu tas-servizz u tat-tħaddim tas-sistemi Ewropej ta’ radjunavigazzjoni bis-satellita, minħabba li dawn is-sistemi x'aktarx li se jipperikolaw direttament is-sigurtà tal-Istati Membri u tal-Unjoni Ewropea. Barra minn hekk, id-deċiżjoni meħuda mill-Kunsill Ewropew, li l-uffiċċju prinċipali tal-Aġenzija tal-GNSS Ewropea jkun fi Praga, se tirriżulta fi spejjeż ta’ ġarr li bħalissa qed issir stima tagħhom. Madankollu, iddaħħal ammont preliminarju fl-abbozz tal-baġit sabiex jiġu koperti l-ispejjeż tal-bidu tal-ġarr imsemmi u se jiġi rivedut malli n-negozjati mal-gvern Ċek ikunu finalizzati. Aktar 'il quddiem il-Kummissjoni se tgħarraf lill-Awtorità Baġitarja bir-riżultati ta’ din l-istima finali. Għalhekk huwa importanti ħafna li tiġi aġġornata d-dikjarazzjoni finanzjarja skont l-elementi diversi msemmijin hawn fuq. Id-dikjarazzjoni finanzjarja l-ġdida tinsab mehmuża ma’ dan id-dokument. DIKJARAZZJONI FINANZJARJA LEĠIŻLATTIVA RIVEDUTA 1. QAFAS TAL-PROPOSTA/INIZJATTIVA 1.1. Titlu tal-proposta/inizjattiva 1.2. Il-qasam/l-oqsma ta’ politika kkonċernata(i) 1.3. Natura tal-proposta/inizjattiva 1.4. Għan(ijiet) 1.5. Ġustifikazzjoni(jiet) għall-proposta/inizjattiva 1.6. Tul tal-azzjoni u tal-impatt finanzjarju tagħha 1.7. Mod(i) ta’ ġestjoni previst(i) 2. MIŻURI TA’ ĠESTJONI 2.1. Dispożizzjonijiet ta’ monitoraġġ u rappurtaġġ 2.2. Sistema ta’ ġestjoni u kontroll 2.3. Miżuri għall-prevenzjoni ta’ frodi u irregolaritajiet 3. IMPATT FINANZJARJU STMAT TAL-PROPOSTA/INIZJATTIVA 3.1. Intestatura(i) tal-qafas finanzjarju multiannwali u l-linja(i) baġitarja(i) tan-nefqa affettwata 3.2. L-impatt stmat fuq in-nefqa 3.2.1. Sinteżi tal-impatt stmat fuq in-nefqa 3.2.2. Impatt stmat fuq l-approprjazzjonijiet operazzjonali 3.2.3. Impatt stmat fuq l-approprjazzjonijiet amministrattivi 3.2.4. Kompatibbiltà mal-pjan finanzjarju attwali 3.2.5. Parteċipazzjoni minn terzi għall-finanzjament 3.3. Impatt stmat fuq id-dħul QAFAS TAL-PROPOSTA/INIZJATTIVA Titlu tal-proposta/inizjattiva Ir-Regolament tal-Parlament Ewropew u tal-Kunsill li jemenda r-Regolament (UE) Nru 912/2010 tat-22 ta’ Settembru li jistabbilixxi l-Aġenzija Ewropea GNSS - emenda tad-dikjarazzjoni finanzjarja. Il-qasam/l-oqsma ta’ politika kkonċernat(i) fl-istruttura tal-ABM/ABB[3] Il-qasam/l-oqsma ta’ politika kkonċernat(i): L-Intrapriża u l-Industrija Il-Kapitolu 02 05: PROGRAMM TA' NAVIGAZZJONI BIS-SATELLITA (GALILEO U EGNOS) Natura tal-proposta/inizjattiva ( Il-proposta/inizjattiva tirrigwarda azzjoni ġdida ( Il-proposta/inizjattiva tirrigwarda azzjoni ġdida li ssegwi proġett pilota / azzjoni ta’ tħejjija[4] ( Il-proposta/inizjattiva hija relatata mal- estensjoni ta’ azzjoni eżistenti ( Il-proposta/inizjattiva tirrigwarda azzjoni ridirezzjonata lejn azzjoni ġdida Għanijiet L-għan(ijiet) strateġiku/strateġiċi multiannwali tal-Kummissjoni mmirat(i) mill-proposta/inizjattiva Li ssostni l-preżenza Ewropea fl-ispazju u l-iżvilupp tas-servizzi marbuta mas-satelliti L-għan(ijiet) speċifiku/speċifiċi u l-attività(ajiet) tal-ABM/ABB ikkonċernata/i Għan speċifiku L-iżvilupp u l-provvista ta’ infrastruttura u servizzi bbażati fuq ir-radjunavigazzjoni bis-satellita (Galileo) Attività(ajiet) ABM/ABB konċernata(i) 02 05 Programm ta’ navigazzjoni bis-satellita (Galileo u EGNOS) Riżultat(i) u impatt(i) mistennija Speċifika l-effetti li l-proposta/inizjattiva għandu jkollha fuq il-benefiċjarji/popolazzjoni fil-mira. Iċ-ċifri attwali dwar l-iżvilupp tal-GSA, u b’mod partikolari tal-GALILEO Security Monitoring Center (GSMC), ma jippermettux li jiġu żgurati l-missjonijiet fir-rigward tas-sigurtà, b’mod partikolari l-kapaċità ta' analiżi u teħid ta' azzjoni għal xi theddid fuq GALILEO. Għalhekk għandha tiġi riveduta d-dikjarazzjoni finanzjarja tal-bidu sabiex tiġi addattata għar-realtà tal-ħtiġijiet fil-persunal tal-aġenzija. Il-finanzjament ta’ dan il-persunal se jiġi żgurat minn trasferiment tal-baġit tal-linja amministrattiva tal-programm GNSS. Indikaturi tar-riżultati u l-impatti Speċifika l-indikaturi li jippermettu li tiġi mmonitorjata l-implimentazzjoni tal-proposta. Mhux applikabbli Ġustifikazzjoni(jiet) għall-proposta/inizjattiva Rekwiżit(i) li jrid(u) jiġi/u ssodisfat(i) fuq medda qasira jew twila ta’ żmien Bħala pro memoria , l-aġenzija Ewropea GNSS, imsejħa GSA, se tipprovdi l-persunal tal-infrastruttura tas-sistema GALILEO imsejħa GSMC (GALILEO Security Monitoring Center). Dan iċ-ċentru huwa l-“moħħ” tas-sistema GALILEO għal dak kollu li għandu x'jaqsam mas-sigurtà tagħha. Huwa bbażat fuq żewġ siti ġeografiċi: għalhekk, il-persunal, ikun fiżikament stabbilit fi Franza f’Saint Germain en Laye u fi Swanwick fir-Renju Unit. Il-GSMC huwa ċentru operazzjonali tas-sistema. Dan se jitħaddem 24 siegħa kuljum u sebat ijiem fil-ġimgħa minn operaturi kkwalifikati. Se jkollu wkoll il-kapaċità li janalizza u li jieħu azzjoni kontra bosta theddid jew attakki u għalhekk għandu jkun operazzjonali qabel l-istabbiliment operazzjonali tas-servizzi GALILIEO, jiġifieri totalment operazzjonali fl-2014, u dan jikkorrispondi, meta jitqiesu l-fażijiet ta’ taħriġ u ta’ familjarizzazzjoni mas-sistema, għal ċentru funzjonalment imħaddem mill-2013. Iċ-ċifri li huma ppreżentati fid-dikjarazzjoni finanzjarja tal-bidu tal-2009, jiġifieri tmien partiti fl-2012 u 13-il partita fl-2013, kienu s-suġġett ta’ ħafna prekawzjonijiet fit-tfassil tal-parti tas-servizzi, għaliex il-fajl ma kienx għadu wasal f’livell ta’ maturità suffiċjenti. Fir-rigward tal-parti teknika, huwa vera li kważi tliet snin ilu, l-għarfien tal-piż tax-xogħol rilevanti fir-rigward tas-sigurtà ma kienx avvanzat daqs illum. Studji ripetittivi ta’ theddid u vulnerabbiltajiet, ta’ livell ta’ klassifikazzjoni Segrieta UE, ippermettew li jkun hemm għarfien fid-dettall tas-sistema u li jiġi determinat b’mod preċiż liema tipi ta’ difiża kellhom jiġu stabbiliti. Legalment, ir-Regolamenti fir-referenza, b’mod partikolari n-Nru 683/2008 u n-Nru 912/2010 ta’ Novembru 2010 enfasizzaw il-kumplessità tas-sistema, in-natura kritika tagħha fir-rigward tas-sigurtà u r-rwol assoċjat kruċjali tal-GSA. B’mod partikolari, qed isir u se jsir minn kollox biex l-ebda utent b’intenzjonijiet ħżiena ma jkun jista' jkollu aċċess għas-sistema, la għall-infrastrutturi tagħha, u lanqas għas-sinjali siguri tagħha, b’mod partikolari f’każ ta’ kriżi. Il-mekkaniżmi huma bbażati fuq mezzi li se jkunu taħt il-kontroll tal-GSMC, li jikkontrolla is-sigurtà tas-sistema iżda li huwa wkoll l-amministratur tas-servizz sigur PRS, li se jintuża mill-Ministeri tad-Difiża, mill-pulizija, mid-dwana u mid-dipartimenti tal-gvern. Il-Kunsill, il-Parlament Ewropew kif ukoll l-Istati Membri bħalissa qed jaħdmu fuq id-Deċiżjoni tal-Kummisjoni, li tistabbilixxi l-politika ta’ aċċess għas-servizz sigur PRS (Public Regulated Servizz), li għandha tirriżulta f’deċiżjoni fl-2011. Fil-fatt l-Istati Membri jiżguraw ukoll, skont ir-Regolament 912/2010, l-akkreditament fir-rigward tas-sigurtà tas-sistema GALILEO. Fl-aħħar nett, bħala pro memoria , apparti l-ħtiġijiet għall-GSMC, il-GSA se jkollha tiffaċċja talbiet ġodda. Għalhekk, waqt id-diskussjonijiet mal-Kunsill u l-Parlament, ingħataw tliet kompiti oħra lill-GSA fir-rigward tal-proposta tal-Kummissjoni (jiġifieri tad-dikjarazzjoni finanzjarja tal-bidu). L-impatt tagħhom fuq ir-riżorsi umani ma kienx tqies. Dawn huma: - l-awtorità ta’ distribuzzjoni kriptografika, imsejħa CDA (Crypto Distribution Authority) - il-ġestjoni taċ-ċwievet imsejħa FKC (Flight Key Cell) - l-akkreditament tas-segment tal-utenti, jiġifieri l-approvazzjoni mill-awtoritajiet nazzjonali tas-sigurtà tal-manifatturi tar-riċevituri PRS. Valur miżjud tal-intervent Komunitarju Kif jidher fil-premessa 33 tar-Regolament (KE) Nru 683/2008, l-implimentazzjoni tas-sistemi ta' radjunavigazzjoni bis-satellita ma tistax issir b'mod suffiċjenti mill-Istati Membri minħabba l-fatt li dan l-għan jaqbeż il-kapaċitajiet finanzjarji u tekniċi ta' Stat Membru waħdu. L-azzjoni fuq livell Komunitarju hija għalhekk l-aktar xierqa biex jitwettqu l-programmi Ewropej GNSS (Galileo u EGNOS). Barra minn hekk, ir-Regolament (KE) Nru 912/2010 huwa naturalment kompatibbli mar-Regolament (KE) Nru 683/2008 li huwa l-att bażiku tal-programmi Ewropej GNSS u jipprevedi b’mod partikolari l-finanzjament tagħhom matul il-perjodu 2008-2013. Lezzjonijiet prinċipali mitgħallma minn esperjenzi simili Mhux applikabbli Kompatibbiltà u sinerġija possibbli ma’ strumenti finanzjarji oħra Wieħed għandu jfakkar ukoll li l-programm għażel l-aħjar offerta fir-rigward tas-sigurtà u tal-ispejjeż, jiġifieri l-offerta ta’ Franza u l-Gran Brittanja. Iż-żewġ Stati Membri li se jkunu l-Istati ospitanti tas-siti jiżguraw is-sigurtà tas-siti msemmija kif ukoll il-provvisti tal-infrastrutturi u tal-loġistika, jiġifieri qligħ ta’ bejn wieħed u ieħor EUR 40 miljun għall-programm. Tul tal-azzjoni u tal-impatt finanzjarju tagħha ( Proposta/inizjattiva ta’ tul ta' żmien limitat - ( Proposta/inizjattiva fis-seħħ minn [JJ/XX]SSSS sa [JJ/XX]SSSS - ( Impatt finanzjarju minn [SSSS] sa [SSSS] ( Proposta/inizjattiva ta’ tul ta’ żmien mingħajr limitu - Implimentazzjoni b’perjodu ta’ żieda fir-ritmu mill-2012 sal-2013, - segwit minn tħaddim b’ritmu stabbli. Mod(i) ta’ ġestjoni previst(i)[5] ( Ġestjoni ċentralizzata diretta mill-Kummissjoni ( Ġestjoni ċentralizzata indiretta b’delega tal-kompiti tal-implimentazzjoni lil: - ( aġenziji eżekuttivi - ( korpi maħluqa mill-Komunitajiet[6] - ( korpi mis-settur pubbliku nazzjonali/korpi b’missjoni ta’ servizz pubbliku - ( persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti fi ħdan it-tifsira tal-Artikolu 49 tar-Regolament Finanzjarju ( Ġestjoni maqsuma mal-Istati Membri ( Ġestjoni deċentralizzata ma’ pajjiżi terzi ( Ġestjoni konġunta ma’ organizzazzjonijiet internazzjonali (għandha tiġi speċifikata) Jekk tindika aktar minn mod wieħed ta’ ġestjoni, jekk jogħġbok ipprovdi dettalji fit-taqsima “Rimarki”. Rimarki MIŻURI TA’ ĠESTJONI Dispożizzjonijiet ta’ monitoraġġ u rappurtaġġ Speċifika l-frekwenza u l-kundizzjonijiet ta’ dawn id-dispożizzjonijiet Il-Kummissjoni hija membru tal-Kunsill ta’ Amministrazzjoni tal-Aġenzija u għalhekk tieħu sehem fi kwalunkwe deċiżjoni li teħtieġ votazzjoni. Sistema ta’ ġestjoni u kontroll Riskju(i) identifikat(i) Mhux applikabbli Mod(i) ta’ kontroll previst(i) Il-kontijiet tal-Aġenzija jiġu sottomessi għall-approvazzjoni tal-Qorti tal-Awdituri u huma suġġetti għall-proċedura ta' rilaxx. Is-Servizz tal-Verifika Interna tal-Kummissjoni huwa l-awditur intern tal-aġenzija. Miżuri għall-prevenzjoni ta’ frodi u irregolaritajiet Speċifika l-miżuri ta’ prevenzjoni jew protezzjoni eżistenti jew dawk previsti. L-aġenzija hija suġġetta għall-kontroll tal-Uffiċju Kontra l-Frodi. I MPATT FINANZJARJU STMAT TAL-PROPOSTA/INIZJATTIVA Intestatura(i) tal-qafas finanzjarju multiannwali u l-linja(i) baġitarja(i) tan-nefqa affettwata - Linji baġitarji eżistenti Skont l-ordni tal-intestaturi tal-qafas finanzjarju multiannwali u l-linja baġitarja. Intestatura tal-qafas finanzjarju multiannwali | Linja baġitarja | Tip ta' nefqa | Parteċipazzjoni | Numru [Kliem………………………………………...] | AD/AMD [7] | minn pajjiżi tal-EFTA[8] | minn pajjiżi kandidati[9] | Minn pajjiżi terzi | skont it-tifsira tal-Artikolu 18.1.a a tar-Regolament Finazjarju | 1a | 02.010405 Programmi Ewropej ta' radjunavigazzjoni bis-satellita (EGNOS u Galileo) — Spejjeż għall- ġestjoni amministrattiva 02.0502 Aġenzija Ewropea GNSS (GSA) | AMD AD | IVA IVA | LE LE | LE LE | LE LE | L-impatt stmat fuq in-nefqa Sinteżi tal-impatt stmat fuq in-nefqa L-approprjazzjonijiet meħtieġa għal-linja 02.050201 Aġenzija Ewropea GNSS (GSA) – It-Titoli 1 u 2 (EUR 1 miljun fl-2012 u EUR 1 miljun fl-2013) huma koperti mill-organizzazzjoni mill-ġdid tal-linja baġitarja 02.010405 Programmi Ewropej ta’ radjunavigazzjoni bis-satellita (EGNOS u Galileo) — Spejjez għall-ġestjoni amministrattiva. miljuni ta’ EUR (sa tliet punti deċimali) Intestatura tal-qafas finanzjarju multiannwali: | Numru 1a | Kompetittività għat-tkabbir u l-impjiegi | DĠ: ENTR | Sena 2011[10] | Sena 2012 | Sena 2013 | TOTAL | ( Approprjazzjonijiet operazzjonali | Linja baġitarja 02.050201 Aġenzija Ewropea GNSS (GSA) – Titoli 1 u 2 | Impenji | (1) | 1.0 | 1.0 | 2.0 | Ħlasijiet | (2) | 1.0 | 1.0 | 2.0 | Linja baġitarja | Impenji | (1a) | Ħlasijiet | (2a) | ( Approprjazzjonijiet amministrattivi ffinazjati mill-pakkett ta’ ċerti programmi operazzjonali[11] | Linja baġitarja 02.010405 Programmi Ewropej ta' radjunavigazzjoni bis-satellita (EGNOS u Galileo) — Spejjeż għall- ġestjoni amministrattiva | (3) | -1.0 | -1.0 | -2.0 | TOTAL tal-approprjazzjonijiet addizzjonali għad-DĠ ENTR | Impenji | =1+1a +3 | 0 | 0 | 0 | Ħlasijiet | =2+2a +3 | 0 | 0 | 0 | ( TOTAL tal-approprjazzjonijiet operazzjonali | Impenji | (4) | 1.0 | 1.0 | 2.0 | Ħlasijiet | (5) | 1.0 | 1.0 | 2.0 | ( TOTAL tal-approprjazzjonijiet amministrattivi ffinanzjati mill-pakkett ta' ċerti programmi operazzjonali | (6) | -1.0 | -1.0 | -2.0 | TOTAL tal-approprjazzjonijiet taħt l-INTESTATURA 1a tal-qafas finanzjarju multiannwali | Impenji | =4+ 6 | 0 | 0 | 0 | Ħlasijiet | =5+ 6 | 0 | 0 | 0 | Intestatura tal-qafas finanzjarju multiannwali: | 5 | "Nefqa amministrattiva" | F’miljuni ta’ EUR (sa tliet punti deċimali) Sena 2012 | Sena 2013 | TOTAL | DĠ: <…….> | ( Riżorsi umani | Mhux applikabbli | ( Nefqa amministrattiva oħra | Mhux applikabbli | TOTAL DĠ <…….> | Approprjazzjonijiet | 0 | 0 | 0 | TOTAL tal-approprjazzjonijiet taħt l-INTESTATURA 5 tal-qafas finanzjarju multiannwali | (Total tal-impenji = Total tal-ħlasijiet) | 0 | 0 | 0 | miljuni ta’ EUR (sa tliet punti deċimali) Sena N[12] | Sena N+1 | TOTAL | TOTAL tal-approprjazzjonijiet taħt INTESTATURI 1 sa 5 tal-qafas finanzjarju multiannwali | Impenji | 0 | 0 | 0 | Ħlasijiet | 0 | 0 | 0 | Impatt stmat fuq l-approprjazzjonijiet operazzjonali - ( Il-proposta/inizjattiva ma teħtiġx l-użu ta’ approprjazzjonijiet operazzjonali - ( Il-proposta/inizjattiva teħtieġ l-użu ta’ approprjazzjonijiet operazzjonali tal-baġit tal-aġenzija, kif spjegat hawn taħt: Approprjazzjonijiet għall-impenji f’miljuni ta’ EUR (sat-tielet punt deċimali) |Tip [13] |Kost medju |Għadd |Kost totali |Għadd |Kost totali |Għadd |Kost totali |Għadd |Kost totali |Għadd |Kost totali |Għadd |Kost totali |Għadd |Kost totali |Għaddtotali |Kost totali | |GĦAN Nru 1 L-approvazzjoni tas-sigurtà | | | | | | | | | | | | | | | | | |Titoli 1 u 2 | | | | | |3,300 | |3,500 | | | | | | | | | | | |Titolu 3 | | | | | |0,870 | |0,900 | | | | | | | | | | | |Subtotal tal-Għan Nru 1 | | | |4,170 | |4,400 | | | | | | | | | | | |GĦAN Nru 2 Il-kontribuzzjoni għat-tħejjija tat-tqegħid fis-suq | | | | | | | | | | | | | | | | | |Titoli 1 u 2 | | | | | |2,400 | |2,500 | | | | | | | | | | | |Titolu 3 | | | | | |0,700 | |0,800 | | | | | | | | | | | |Subtotal tal-Għan Nru 2 | | | |3,100 | |3,300 | | | | | | | | | | | |GĦAN Nru 3 L-isfruttar taċ-ċentru tas-sigurtà Galileo | | | | | | | | | | | | | | | | | |Titoli 1 u 2 | | | |2,830 | |4,300 | | | | | | | | | | | |Titolu 3 | | | |0,500 | |0,500 | | | | | | | | | | | |Subtotal tal-Għan Nru 3 | | | |3,330 | |4,800 | | | | | | | | | | | | KOST TOTALI | | | |10,600 | |12,500 | | | | | | | | | | | | Bħala totali, il-baġit indikattiv tal-Aġenzija jista’ jinġabar fil-qosor kif ġej: [pic] It-Titoli 1 u 2 jikkorrispondu għal total rivedut reali ta’ 44 aġent temporanju (AT) u 17-il aġent kuntrattwali (AK) jew esperti nazzjonali sekondat (ENS) għas-sena 2012 kif ukoll total ta’ 57 aġent temporanju (AT) u 17-il aġent kuntrattwali jew ENS għall-2013. Deskrizzjoni tal-postijiet tax-xogħol GSMC ( Galileo Security Monitoring Center) Wieħed għandu jinnota wkoll li fl-ipoteżijiet hawn taħt użati fit-tħejjija tad-dikjarazzjoni finanzjarja leġiżlattiva li kienet mehmuża mar-Regolament (UE) 912/2010 iċ-ċentru GSMC kien jinsab fi Brussell. L-offerta finali magħżula kienet l-offerta ta’ Franza u l-Gran Brittanja, b’żewġ ċentri operazzjonali wieħed f’Saint Germain en Laye (Franza) u l-ieħor fi Swanwick (ir-Renju Unit). 2012 Meta jibda jaħdem iċ-ċentru tas-sigurtà Galileo, meta jsir paragun mad-dikjarazzjoni finanzjarja tal-bidu, se jkun hemm l-ewwel żieda tal-persunal b’AT wieħed trasferit għall-Aġenzija fl-2011, kif issuġġert mis-servizzi orizzontali tal-Kummissjoni. Barra minn hekk, meta jsir paragun mad-dikjarazzjoni finanzjarja tal-bidu li kienet tipproponi żieda ta’ tmien AT fl-2012, ir-reklutaġġ addizzjonali ta’ ħames AT u żewġ ENS huwa mitlub fl-2012 għad-dipartiment tas-sigurtà. Dan jikkorrispondi l-aktar għall-fażi tal-bidu (l-istabbiliment tal-proċeduri, l-ambjent tat-test tas-sistemi, it-taħriġ,…) għal dan iċ-ċentru. Bħala total, 14-il AT u żewġ ENS se jkunu disponibbli għall-GMSC fl-2012. Id-deskrizzjoni tal-postijiet tax-xogħol hija din li ġejja: - Maniġer tal-GSMC wieħed (AD11): responsabbli għall-attivitajiet u s-servizzi kollha taċ-ċentru tas-sigurtà - Maniġer tal-Operazzjonijiet tal-GSMC wieħed (AD9): responsabbli għall-funzjonijiet operazzjonali taċ-ċentru tas-sigurtà (inklużi ir-reklutaġġ u l-ġestjoni tal-persunal operazzjonali iżda l-aktar l-analiżi fir-rigward tas-sigurtà, il-ġestjoni tal-aċċess għall-PRS, l-evalwazzjoni tas-sigurtà ta' Galileo, il-ġestjoni tal-kriżijiet, ... - Maniġer Amministrattiv tal-GSMC wieħed (AD7): isostni l-funzjonament taċ-ċentru fil-GSA u l-ħidmiet mal-Kunsill Amministrattiv - Uffiċjal tal-Aċċess tal-PRS wieħed (ENS): responsabbli għall-ġestjoni tal-aċċess tal-PRS, jaħdem bix-xift biex jiżgura segwitu operazzjonali 24 siegħa kuljum u sebat ijiem fil-ġimgħa. - Żewġ Uffiċjali ta’ Monitoraġġ tas-Sigurtà ta’ Galileo (wieħed ENS u wieħed AD7): responsabbli għas-sorveljanza tas-sigurtà ta’ Galileo Signal In Space (SIS), Galileo Commercial Service (CS), Safety Of Life (SOL) u d-dejta tal-utenti tal-External Region Integrity System (ERIS) - Uffiċjal Tekniku tal-GSMC wieħed (AD7): janalizza l-informazzjoni u jħejji r-rapporti tekniċi, jidentifika t-theddid għas-sistemi GNSS - Uffiċjal Amministrattiv tas-Sistema tal-GSMC wieħed (AD7): responsabbli fost oħrajn għaż-żamma tal-informazzjoni, tad-database, tal-back-up kif ukoll tas-sistema informatika kollha. Dan il-post tax-xogħol jinkludi wkoll ir-rwol ta’ Uffiċjal tas-Sigurtà tal-Informatika Lokali (Local Informatics Security Officer - LISO). - Uffiċjal tas-Sigurtà Lokali tal-GSMC wieħed (AD7): jistabbilixxi l-miżuri ta’ sigurtà fil-GSA u jimmonitorja l-implimentazzjoni tal-miżuri ta' sigurtà tal-Kummissjoni għall-GSA. - Uffiċjal tas-CDA COMSEC wieħed (AD7): responsabbli għall-implimentazzjoni ta' COMSEC u TEMPEST - Maniġer Amministrattiv u Finanzjarju tal-GSMC wieħed (AD7): jgħin fil-koordinazzjoni tal-attivitajiet amministrattivi tal-GSMC inklużi l-finanzi - Assistent fir-Riżorsi Umani tal-GSMC wieħed (AST3): interfaċċja tar-riżorsi umani tal-GSA fil-GSMC Bħala pro memorja , il-GSA għandha tiffaċċja talbiet ġodda li jirriżultaw mid-diskussjonijiet mal-Kunsill u l-Parlament. Għalhekk, ingħataw tliet kompiti oħra lill-GSA fir-rigward tal-proposta tal-Kummissjoni (jiġifieri tad-dikjarazzjoni finanzjarja tal-bidu). L-impatt tagħhom fuq ir-riżorsi umani ma kienx tqies fil-bidu. Dawn huma: - l-awtorità ta’ distribuzzjoni kriptografika, imsejħa CDA (Crypto Distribution Authority) - il-ġestjoni taċ-ċwievet imsejħa FKC (Flight Key Cell) - l-akkreditament tas-segment tal-utenti, jiġifieri l-approvazzjoni mill-awtoritajiet nazzjonali tas-sigurtà tal-manifatturi tar-riċevituri PRS. Fir-rigward ta’ dawn il-kompiti addizzjonali, il-postijiet tax-xogħol li ġejjin għandhom jiġu ppjanati għall-2012 (+3AT għall-GMSC): - Uffiċjal tal-Implimentazzjoni tar-Reġim tat-Teknoloġija tal-GNSS wieħed (AD6); jirrapporta lill-Kap tad-Dipartiment tas-Sigurtà, bl-għan tat-twettiq tal-kompiti tal-Aġenzija dwar it-tħejjija ta’ reġim ta’ kontroll tal-UE GNSS, it-tħejjija ta’ pariri fuq kwistjonijiet tal-politika tas-sigurtà u kwistjonijiet tas-sigurtà u l-kontroll tal-esportazzjoni fi ftehimiet internazzjonali relatati mal-programmi Ewropej tal-GNSS. - Uffiċjal Dokumentalista tas-Sigurtà wieħed (AD6): biex jorganizza u jippjana l-fluss tad-dokumenti li jipproduċi u jirċievi d-Dipartiment tas-Sigurtà tal-GSA, sabiex iħeġġeġ l-użu ottimali tal-informazzjoni sensittiva u kklassifikata (bis-sostenn tal-Uffiċjal tal-Kontroll tar-Reġistru tal-GSA) fid-Dipartiment tas-Sigurtà u għall-programmi Ewropej tal-GNSS, inkluża l-ġestjoni tal-Libreriji tal-Akkreditament tas-Sigurtà u tar-Referenza tal-PRS. B’mod konformi mal-missjonijiet il-ġodda tal-Aġenzija, huwa/hija għandu/għandha tkun/jkun il-punt ta' kuntatt għall-ġestjoni tad-dokumentazzjoni kollha tas-segment tal-utenti tal-PRS. - Uffiċjal tal-Proġett Pilota tal-PRS wieħed (AD7): il-PRS Pilota jiffaċilita għall-Istati Membri l-proġetti konġunti filwaqt li jottimizza l-infrastrutturi tal-PRS. Dan se jittestja l-funzjonijiet PRS tal-utenti. 2013: Id-dikjarazzjoni finanzjarja tal-bidu kienet turi total ta’ 13 AT fl-2013 għaċ-ċentru tas-sigurtà (GSMC). Ir-reviżjoni tan-numru ta’ aġenti ta’ dan iċ-ċentru jimplika żieda ta’ 13-il AT u żewġ ENS u dan jirriżulta f' numru totali ta' 28 persuni (26 AT + żewġ ENS) fl-2013. Iċ-ċentru GSMC għandu jkun qed jaħdem fis-sħiħ fl-2013. Dan jimplika seba’ AT oħra minbarra ż-żieda tal-bidu ta’ ħames postijiet tax-xogħol AT previsti fid-dikjarazzjoni finanzjarja għall-2013 għall-GMSC. Fl-2013, ir-reklutaġġ se jkun jikkonsisti fl-impjegar ta’ erba’ Uffiċjali ta’ Monitoraġġ tas-Sigurtà ta’ Galileo, erba’ Analisti Tekniċi tal-GSMC, Uffiċjal tal-Kontroll tar-Reġistru wieħed, Kustodju Kripto tas-CDA wieħed, Uffiċjal tal-Finanzi tal-GSMC wieħed, Uffiċjal taċ-Ċentru Telefoniku tal-GSMC wieħed Fl-2014, iċ-ċentru għandu jkun kompletament funzjonali (24 siegħa kuljum u sebat ijiem fil-ġimgħa), u dan se jeħtieġ reviżjoni tal-ħtiġijiet tal-GSMC li se tiġi evalwata aktar tard fil-qafas tal-proposti għall-perspettivi finanzjarji l-ġodda. Akkreditament Dawn il-postijiet tax-xogħol addizzjonali huma direttament marbuta mal-kompiti l-ġodda li rriżultaw mid-diskussjonijiet mal-Kunsill u l-Parlament. 2012 : Meta jsir paragun mad-dikjarazzjoni finanzjarja tal-bidu li kienet tipproponi żieda ta’ żero AT fl-2012, ir-reklutaġġ addizzjonali ta’ żewġ AT addizzjonali huwa mitlub fl-2012 għad-dipartiment tas-sigurtà tal-akkreditament. Iż-żewġ Uffiċjali għall-Akkreditament tas-Sigurtà (AD7) se jkunu responsabbli għal dak kollu li għandu x’jaqsam mal-akkreditament tas-sigurtà tas-segmenti tal-utenti (inklużi r-riċevituri PRS u l-manifatturi tar-riċevituri PRS) 2013: Barra minn hekk, id-dipartiment tal-approvazzjoni jeħtieġ AT addizzjonali fl-2013 meta mqabbel mad-dikjarazzjoni finanzjarja tal-bidu biex ikopri l-aspetti tal-kompiti addizzjonali mitluba mill-Kunsill u l-Parlament marbuta mal-akkreditament. Rilokazzjoni Ir-rilokazzjoni tal-Aġenzija fi Praga għandha ssir fl-2012. Il-Kummissjoni qed teżamina mal-Aġenzija l-istima tal-ispejjeż neċessarji li jkopru l-benefiċċji, il-kumpensi u l-ispejjeż tar-rilokazzjoni għall-persunal (li se jiġi rilokat jew le), it-titjib tal-bini, l-infrastruttura tal-IT u materjali oħra. Ammont preliminari ta’ EUR 500 000 iddaħħal fil-baġit sabiex ikopri l-ispejjeż tal-bidu tar-rilokazzjoni msemmija. Din l-istima inizjali se tiġi riveduta malli n-negozjati mal-gvern Ċek ikunu finalizzati. Aktar 'il quddiem il-Kummissjoni se tgħarraf lill-Awtorità Baġitarja bir-riżultati ta’ din l-istima finali. Il-previżjonijiet fir-rigward tal-persunal huma kif ġej: [pic] [pic] Impatt stmat fuq l-approprjazzjonijiet amministrattivi Sinteżi - ( Il-proposta/inizjattiva ma teħtiġx l-użu ta’ approprjazzjonijiet amministrattivi - ( Il-proposta/inizjattiva teħtieġ l-użu ta’ approprjazzjonijiet amministrattivi, kif spjegat hawn taħt: Ħtiġijiet stmati ta’ riżorsi umani - ( Il-proposta/inizjattiva ma teħtiġx l-użu ta’ riżorsi umani - ( Il-proposta/inizjattiva teħtieġ l-użu ta’ riżorsi umani, kif spjegat hawn taħt: Kompatibbiltà mal-qafas finanzjarju multiannwali attwali - ( Il-proposta hija kompatibbli mal-qafas finanzjarju multiannwali attwali. L-approprjazzjonijiet meħtieġa biex ikopru ż-żieda tal-kontribuzzjoni tal-Aġenzija, imniżżla fil-linja 02.050201 (EUR 1 miljun fl-2012 u EUR 1 miljun fl-2013) se jkunu koperti mill-iskjerament mill-ġdid tal-linja baġitarja 02.010405 - ( Il-proposta teħtieġ riprogrammar tal-intestatura relevanti fil-qafas finanzjarju multiannwali. - ( Il-proposta teħtieġ l-applikazzjoni tal-istrument tal-flessibbiltà jew ir-reviżjoni tal-qafas finanzjarju multiannwali[14]. Parteċipazzjoni minn terzi għall-finanzjament - ( Il-proposta ma tipprevedix il-kofinanzjament minn partijiet terzi - Il-proposta tipprevedi l-kofinanzjament stmat hawn taħt Impatt stmat fuq id-dħul - ( Il-proposta ma għandha l-ebda impatt finanzjarju fuq id-dħul. - ( Il-proposta għandha l-impatt finanzjarju li ġej: ( fuq ir-riżorsi proprji ( fuq dħul mixxellanju [1] ĠU L 276, 20.10.2010, p. 11. [2] ĠU L 196, 24.7.2008, p. 1. [3] ABM: Activity Based Management – ABB: Activity Based Budgeting [4] Kif inhu msemmi fl-Artikolu 49.6.a jew b tar-Regolament Finanzjarju. [5] Id-dettalji dwar il-modi tal-ġestjoni u r-referenzi għar-Regolament Finanzjarju jinsabu fuq is-sit elettroniku BudgWeb: http://www.cc.cec/budg/man/budgmanag/budgmanag_en.html [6] Kif imsemmi fl-Artikolu 185 tar-Regolament Finanzjarju. [7] AD= Approprjazzjonijiet Differenzjati / AMD= Approprjazzjonijiet Mhux Differenzjati [8] EFTA: Assoċjazzjoni Ewropea tal-Kummerċ Ħieles [9] Pajjiżi kandidati u, fejn applikabbli, pajjiżi kandidati potenzjali mill-Punent tal-Balkani [10] Is-sena N hija s-sena tal-bidu tal-implimentazzjoni tal-proposta/inizjattiva [11] Assistenza teknika u/jew amministrattiva u nefqa b’appoġġ għall-implimentazzjoni ta’ programmi u/jew azzjonijiet tal-UE (preċedentement linji “BA”), riċerka indiretta, riċerka diretta [12] Is-sena N hija s-sena tal-bidu tal-implimentazzjoni tal-proposta/inizjattiva [13] L-eżiti huma prodotti u servizzi li se jiġu pprovduti (pereżempju: l-għadd ta' skambji tal-istudenti ffinanzjati, l-għadd ta’ km ta’ toroq mibnija…) [14] Ara l-punti 19 u 24 tal-Ftehim Interistituzzjonali.